การทางพิเศษแห่งประเทศไทย ยกเว้นการเก็บค่าผ่านทางพิเศษ 3 สายทาง ในวันที่ 10 พฤษภาคม 2564  เนื่องในวันพืชมงคล
การทางพิเศษแห่งประเทศไทย หรือ กทพ. แจ้งว่า ในวันจันทร์ที่ 10 พฤษภาคม 2564 เนื่องในวันพืชมงคล ซึ่งเป็นวันหยุดราชการประจำปีตามประกาศสำนักนายกรัฐมนตรี กทพ. ได้ยกเว้นค่าผ่านทางพิเศษของทางพิเศษ รวม 3 สายทาง ประกอบด้วย ทางพิเศษเฉลิมมหานคร ทางด่วนขั้นที่ 1 จำนวน 19 ด่าน ทางพิเศษศรีรัช ทางด่วนขั้นที่ 2 จำนวน 31 ด่าน และทางพิเศษอุดรรัถยา บางปะอิน-ปากเกร็ด จำนวน 10 ด่าน ตั้งแต่เวลา 00.01 น. ถึง 24.00 น. เป็นเวลา 1 วัน เพื่อช่วยลดภาระค่าใช้จ่ายให้แก่ประชาชน โดยเป็นไปตามนโยบายของรัฐบาลและกระทรวงคมนาคมที่ปรากฏในสัญญาสัมปทาน ฉบับแก้ไขใหม่ระหว่าง กทพ.  บริษัท ทางด่วนและรถไฟฟ้ากรุงเทพ จำกัด (มหาชน) (BEM) และบริษัท ทางด่วนกรุงเทพเหนือ จำกัด (NECL) อย่างไรก็ตาม ในสถานการณ์การแพร่ระบาดของโรคโควิด-19  กทพ. หากจำเป็นต้องใช้ทางพิเศษเดินทางในวันปกติที่ไม่ได้ยกเว้นค่าผ่านทาง ควรสมัครใช้บัตร Easy Pass เพื่อหลีกเลี่ยงการสัมผัสกับธนบัตรหรือเหรียญซึ่งอาจจะเป็นแหล่งสะสมของเชื้อโรค รวมถึงใช้บริการเติมเงินในบัตร Easy Pass ผ่าน Application ของธนาคารต่างๆ นอกจากจะได้รับความสะดวกรวดเร็วแล้ว ยังจะช่วยลดความเสี่ยงจากการรับหรือแพร่เชื้อโควิด-19 ได้อีกทาง